ตลาดหุ้นเอเชียผันผวนเช้านี้ ขณะเยนแข็งฉุดตลาดหุ้นญี่ปุ่นร่วง
ตลาดหุ้นเอเชียผันผวนเช้านี้ ขณะเยนแข็งฉุดตลาดหุ้นญี่ปุ่นร่วง
4 ก.พ. 2559

ตลาดหุ้นเอเชียเคลื่อนไหวอย่างผันผวนในช่วงเช้าวันนี้ หลังจากราคาน้ำมันดิบทะยานขึ้นอย่างแข็งแกร่ง แต่ในขณะเดียวกันสกุลเงินเยนที่แข็งค่าได้ถ่วงตลาดหุ้นญี่ปุ่นร่วงลง
ดัชนี MSCI Asia Pacific ขยับขึ้นไม่ถึง 0.1% แตะ 119.87 จุด เมื่อเวลาประมาณ 9.20 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,071.11 จุด ลดลง 120.14 จุด, ดัชนี SSE Composite ตลาดหุ้นจีนเปิดวันนี้ที่ 2,751.43 จุด เพิ่มขึ้น 12.18 จุด, ดัชนี HSI ตลาดหุ้นฮ่องกงเปิดวันนี้ที่ 19,190.36 จุด เพิ่มขึ้น 198.77 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,900.48 จุด เพิ่มขึ้น 9.81 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,561.91 จุด เพิ่มขึ้น 11.17 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,638.09 จุด เพิ่มขึ้น 4.79 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 6,553.63 จุด เพิ่มขึ้น 32.15 จุด, ดัชนี Jakarta Composite ตลาดหุ้นอินโดนีเซียเปิดวันนี้ที่ 4,607.04 จุด เพิ่มขึ้น 10.93 จุด ส่วนตลาดหุ้นไต้หวันปิดทำการวันนี้
 
 